Lederne af kolonisterne kom fra en religiøs menighed, der tidligere var flygtet fra den politisk ustabile region [[East Midlands]] i [[England]] til de mere fredelige [[Nederlandene|Nederlande]]. Bekymringer over muligheden for at gruppen skulle miste sin kulturelle og religiøse identitet førte til, at gruppen ville forsøge, at etablere en bosættelse i den [[Nye Verden]]. De økonomiske midler fik de fra engelske investorer, men kolonisterne blev hurtigt mødt af en lang række af problemer; herunder bureaukrati, utålmodige investorer, interne konflikter, sabotage, storm, sygdom og usikre relationer til de [[oprindelige amerikanere|oprindelige indbyggere]] i det land de kom til. Den koloni de oprettede i 1620 blev imidlertid den kun anden succesfulde engelske bosættelse i det, der siden blev til [[USA]]. De er derfor blevet et centralt tema i [[USA's historie|amerikansk historie]] og selvforståelse.{{kilde mangler|dato=Uge 50, 2008}}
Religion Kultur